Alison Brieová

Alison Brieová Schermerhornová (neprechýlene Alison Brie Schermerhorn; * 29.december 1982, Hollywood, Los Angeles, Kalifornia, USA) je americká herečka, scenáristka a producentka, známa z televíznych seriálov ako Mad Men (2007–2015), Community (2009–2015) a GLOW (2017–2019).

 Detstvo a mladosť 
Alison Brie Schermerhorn sa narodila 29. decembra 1982 v hollywoodskej štvrti Los Angeles v Kalifornii. Jej otec je hudobník a voľne spolupracujúci reportér v oblasti zábavy. Jej matka pracuje v organizácii Para los Niños , čo je nezisková agentúra poskytujúca starostlivosť o deti. Má staršiu sestru menom Lauren. Matka Alison je lotyšského a židovského pôvodu. Jej otec vyrastal ako katolík a má holandské, anglické a škótske korene. 

V roku 2001 absolvovala South Pasadena High School. Počas leta medzi strednou školou a vysokou školou pracovala ako klaun na detských narodeninových oslavách pod menom Sunny. V roku 2005 získala bakalársky titul v odbore divadlo na California Institute of the Arts. Súčasťou jej štúdia bol aj ročný pobyt na Royal Conservatoire of Scotland v Glasgowe.

 Kariéra 
Alison Brie začala hrať na divadelných javiskách v Židovskom komunitnom centre v južnej Kalifornii. Jej prvá televízna rola prišla v roku 2006, keď stvárnila Ninu,  v sitkome Hannah Montana na Disney Channel. V rokoch 2007 až 2015 bola obsadená ako Trudy Campbell v historickom dramatickom seriáli Mad Men, kde si zahrala po boku hercov ako January Jones, Jon Hamm, Christina Hendricks či Vincent Kartheiser.  Spolu s ostatnými hercami získala prestížnu cenu Screen Actors Guild za najlepší herecký kolektív v dramatickom seriáli.

V rokoch 2009 až 2015 stvárnila postavu Annie Edison v populárnom sitcomu Community. Za túto rolu bola nominovaná na Critics' Choice Television Award ako najlepšia herečka vo vedľajšej komediálnej úlohe.  V roku 2011 bola obsadená do filmu Vreskot 4.
vľavo|náhľad|251x251bod|Brie a jej herecký kolegovia z televízneho seriálu Community, z roku 2012. 
V roku 2014 sa pridala k hereckému obsadeniu televízneho animovaného seriálu BoJack Horseman, kde dabovala postavu Diane Nguyen. V rovnakom roku dabovala aj vo filme Lego príbeh. O rok neskôr, si zahrala v romantickej komédii Milenci tých druhých. 

V roku 2016 si zahrala po boku herečiek ako Dakota Johnson, Leslie Mann a Rebel Wilson vo filme Ako byť single. V rovnakom roku si zahrala aj po boku Gerarda Butlera vo filme Muž na pravom mieste.

Po boku hercov ako James Franco, Dave Franco, Seth Rogen, Jacki Weaver, Sharon Stone a Bob Odenkirk si zahrala vo filme Disaster Artist z roku 2017.

V roku 2017 si zahrala spoločne s Betty Gilpin hlavnú úlohu v televíznom seriáli GLOW, pričom Brieová získala za svoj herecký výkon dve nominácie na Zlatý glóbus. V televíznom seriáli účinkovala do jeho záverečnej epizódy v roku 2019. O rok neskôr, si zahrala vedľajšiu úlohu vo filme Nádejná mladá žena a v rovnakom roku napísala scenár a produkovala film Horse Girl, kde tiež stvárnila hlavnú rolu.  V rovnakom roku si zahrala aj vo filme The Rental, ktorý režíroval jej manžel, Dave Franco a vo filme Šťastné a veselé, ktorý režírovala Clea DuVall. Vo filme si zahrala spoločne s hercami ako Kristen Stewart, Mackenzie Davis, Dan Levy, Mary Steenburgen či Aubrey Plaza.

V roku 2022 hrala a spolunapísala čiernu komédiu Spin Me Round. V rovnakom roku si mala zopakovať svoju rolu Annie v pripravovanom filme Community. O rok neskôr, si zahrala v akčnej komédii Freelance. Po boku Annette Bening, Sama Neilla a Jakea Laceyho si zahrala v minisérii Jablká nepadajú ďaleko.

V roku 2025 si zahrala so svojim manželom - Daveom Francom, vo filme Together, pričom príbeh filmu sa zameriava na desivý a emocionálne intenzívny vzťah oboch postáv, ktorý prináša nečakané a temné udalosti.

 Súkromný život 
Brie začala randiť s Daveom Francom v roku 2012. V auguste 2015 sa zasnúbili a vzali sa v marci 2017. V rozhovore s Larrym Kingom v roku 2017 povedala, že nechce mať deti.  V roku 2023 sa priznala, že je bisexuálna. Bola viackrát zaradená medzi najsexi ženy sveta, vrátane 57. miesta v rebríčku FHM v roku 2013 a druhého miesta v ankete AskMen v roku 2014. Aktívne zaujíma o svoje zdravie a psychickú pohodu, často hovorí o dôležitosti sebaprijatia a duševného zdravia.

 Iné projekty 

 Externé odkazy  



 Zdroj 

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti USA židovského pôvodu
Kategória:Osobnosti USA lotyšského pôvodu
Kategória:Osobnosti USA škótskeho pôvodu
Kategória:Osobnosti USA anglického pôvodu
Kategória:Osobnosti USA holandského pôvodu
Kategória:Osobnosti z Los Angeles
Kategória:LGBT osobnosti USA